Kiby

Kiby er et fiskevær i Vadsø kommune i Finnmark. Stedet ligger ca. 4 kilometer øst for byen Vadsø. Per 3. november 2001 hadde Kiby 39 innbyggere;Statistisk sentralbyrå: Folkemengde, etter alder, bostedsstrøk og delområde/grunnkrets. 2003 Vadsø, 3. november 2001 (s. 52) i 1891 var innbyggertallet 208.Statistisk sentralbyrå: Antal beboede Huse samt hjemmehørende Folkemængde 1 Januar 1891 (s. 146)

Vadsø lufthavn ligger i Kiby, og europavei 75 går gjennom stedet. Den norsk-amerikanske dikteren Julius Berg Baumann var født og vokste opp der.Finnmarken: Dikterlegenden fra Kiby (23. desember 2010, besøkt 6. februar 2012) Kiby hadde postkontor fra 1911 til 1969, til sist med postnummer 9868.John Erik Tegler: Posthistorie og poststempler fra Finnmark fylke. Norsk Filatelistforbund og Filatelistisk Forlag, Oslo/Bergen 1994. ISBN 82-90272-53-7 (s. 102, digitalisert av Nasjonalbiblioteket)

Historie
Navnet på stedet ble tidligere også skrevet Tyby eller Tiby. Ifølge språkforskeren og forfatteren Jens Andreas Friis, referert i verket Norges land og folk, kommer navnet av Kjyvby - «tyv-by».Norges land og folk, Finmarkens amt (s. 460, tilgjengelig via Wikikilden)

Nils Vibe Stockfleth forteller i boka Dagbog over mine missionsreiser i Finmarken (utgitt i 1860) at en smittsom sykdom i 1811 tok livet av 70 av de 250–300 menneskene som da bodde i Kiby og Vadsø.Nils Vibe Stockfleth: Dagbog over mine missionsreiser i Finmarken  (1835, tilgjengelig via Finnmarkslitteratur.net) Da fogd Johan Carl Penne Nielsen forlot Finnmark sommeren 1826, ga han 40 speciedaler i gave som bidrag til å få oppført et skolehus i Kiby.Dagbog over mine missionsreiser i Finmarken (1826)

Dialekt
Den norske dialekten i Kiby, sammen med Ekkerøy litt lengre øst i Vadsø kommune, skiller seg fra dialektene i resten av Finnmark. Blant annet brukes på disse to stedene nektingsadverbet ikkje, mens det i det meste av Finnmark ellers heter ikke. Kiby og Ekkerøy har hatt innflyttere fra nordre Nordfjord og søndre Sunnmøre, og den norske dialekten på de to stedene ser ut til å bygge på den vestnorske dialekten som innflytterne brukte.Ernst Håkon Jahr og Olav Skare (red.): Nordnorske dialektar. Novus forlag, Oslo 1996. ISBN 82-7099-252-6 (s. 56 og 169, digitalisert av Nasjonalbiblioteket)

Referanser

Eksterne lenker
 Miljolare.no: Område: Kiby

Kategori:Bosetninger i Vadsø
Kategori:Fiskevær i Finnmark